KISKŐRÖS VÁROS POLGÁRMESTERE

ELŐTERJESZTÉS
(A Képviselő-testület 2008. április 23-i ülésére)

Tárgy: BESZÁMOLÓ KISKŐRÖS VÁROS 2007. ÉVI KÖLTSÉGVETÉSÉNEK TELJESÍTÉSÉRŐL

1.
Az önkormányzati feladatellátás általános értékelése

Kiskőrös város Képviselő-testülete a 2007. évi költségvetést 5/2007. (III. 1.) önk. rendeletében hagyta jóvá, amely az év közbeni rendeletmódosításokkal biztosította és rögzítette az önkormányzat és intézményei gazdálkodásának éves kereteit. 

Az önkormányzat jogszabályban meghatározott kötelező, és önként vállalt feladatait 2007 elejétől 12 intézménye, a Városi Gazdasági Hivatal és a Polgármesteri Hivatal útján látta el. Év közben nagymértékű változások következtek be az intézményi struktúrában. A nevelési-oktatási terület intézményeit 62/2007. sz. határozatában a Képviselő-testület az alapfokú művészetoktatás kivételével 2007. augusztus 1. napjával kistérségi szintre adta át. A 90/2007. sz. Képv. test. határozattal megszűnt a Kiskőrösi Napköziotthonos Óvodák és Bölcsőde, a Bem József Általános Iskola, a Petőfi Sándor Általános Iskola, a Petőfi Sándor Gimnázium, Kertészeti Szakközépiskola és Kollégium, és a Wattay Középiskola és Szakiskola, valamint a gazdálkodási feladataikat ellátó Városi Gazdasági Hivatal. Egyúttal a Bölcsőde a Humán Szolgáltató Központhoz került. Az átalakítással a Képviselő- testület jelentős létszámcsökkentésről is döntött, a kötelező óraszámemelés, és a feladatellátás racionalizálása hatásaként. Az egységes iskola részét nem képző Városi Alapfokú Művészetoktatási Intézmény három telephellyel bővült, a fenntartási kérdéseket az érintett önkormányzatok megállapodásban rögzítették.

A közszolgáltatások további nagy területét jelenti az egészségügyi és szociális ágazat. Az egészségügyi alapellátás körében háziorvosi, házi gyermekorvosi ellátást, a fogorvosi alapellátást, a háziorvosi ellátáshoz kapcsolódó ügyeleti ellátást, a védőnői ellátást és az iskola-egészségügyi ellátást működteti az önkormányzat. A város közigazgatási területe 6 felnőtt és 3 gyermek háziorvosi, valamint 5 felnőtt és 2 gyermek fogorvosi körzetre tagozódik. A háziorvosi ügyeleti ellátást 2007. március 1. napjától az Emergency Service Kft. látja el Kiskőrös lakosain kívül Akasztó, Bócsa, Csengőd, Imrehegy, Kaskantyú, Páhi, Soltvadkert, Tabdi, Tázlár közigazgatási területére kiterjedően is. 

Az egészségügyi feladatok ellátásához az OEP finanszírozáson túl a város költségvetésében évről évre növekvő saját forrást kellett biztosítani. A járóbeteg-szakellátás további fenntartásához vagyonkezelői pályázat került kiírásra, így ezt a szakellátási formát 2007. szeptember 1-től a nyertes pályázatot benyújtó kiskunhalasi Semmelweis Kórház látja el. A személyes gondoskodás körébe tartozó feladatokat a Humán Szolgáltató Központ végzi. Az intézmény az önkormányzat kötelező feladataként biztosította a szociális alapszolgáltatások közül az étkeztetést, házi segítségnyújtást, családsegítést, támogató szolgálatot, nappali ellátást (Idősek Klubja).

2007. január 1-től a szakosított ellátásokat (idősek otthonát –és Időskorúak Gondozóházát –) a Kiskőrösi Többcélú Kistérségi Társulás fenntartásában működő Kiskőrösi Többcélú Kistérségi Társulás Kiskőrösi és Császártöltési Idősek Otthona biztosítja az önkormányzattal kötött feladatátadási megállapodás alapján.

A város 7 részben önállóan gazdálkodó költségvetési szervének gazdálkodással összefüggő munkáját 2007. augusztusától a Polgármesteri Hivatal látja el.

A kultúra és sport területén a Petőfi Sándor Könyvtár, a Petőfi Szülőház és Emlékmúzeum, valamint a Városi Sportigazgatóság alapfeladati körébe tartoznak a város kulturális értékeinek gondozása és a sportélet szervezése.

Az önkormányzati szintű engedélyezett létszám a 2007. december 31-i állapotnak megfelelően 241,7 fő volt, amely a fent említett intézmény-feladatátadások következtében 450,8 fővel csökkent az év eleji állapothoz képest.

2.
Bevételi források és azok teljesítése

Az önkormányzati szintű saját bevételek 1 889,0 millió forinttal teljesültek, amely 4,1%-kal marad el a módosított előirányzattól, az önkormányzati költségvetési támogatás 
850,6 millió forintban realizálódott. 

A Szakorvosi Rendelőintézet és az ügyelet működtetéséhez a TB alapokból származó támogatásértékű működési bevétele a tervezett előirányzatot meghaladó mértékben (133,5 millió forint) teljesült.

Az adóbevételek alakulása a korábbi évekhez képest 2007. évben jelentős mértékben változott. A kommunális adó bevétel évről évre azonos tendenciát mutat, az előirányzat megvalósult, sőt 2 millió forinttal túlteljesült 2007. évben. 8,5 millió forintot tett ki a csatorna-beruházások miatt biztosított kommunális adókedvezmény. Befolyt bevétel: 44 millió forint. 

Gépjárműadó bevételünk alulmaradt a tervezetthez képest közel 4 millió forinttal. Ennek oka, hogy 2007. év végén is még kb. 600 db olyan gépjármű volt, melynek nem állt rendelkezésünkre a kilowattban meghatározott teljesítmény-adata, így az adó nem került kivetésre. Befolyt bevétel: 126,8 millió forint. 

Az iparűzési adónál a korábbi évek gyakorlatának megfelelően (viszonylag változatlan vállalkozói körrel, hasonló adózói morál mellett, az infláció mértékének megfelelő bevétel-növekedéssel ) terveztük a 2007. évi bevételeket is, azonban  48 millió forinttal alul teljesült az előirányzat. A bevallások, adófizetések, és az év végi feltöltési kötelezettség teljesítésének elemezése során arra a megállapításra jutottunk, hogy év végén a felöltési kötelezettség teljesítése elmaradt. 

A tavalyi szintnek megfelelően alakult az idegenforgalmi adó. 
A felhalmozási és tőke jellegű bevételek teljesítése 71,75%-a a módosított előirányzatoknak, amely az ingatlanértékesítések elmaradásainak következményei.

A költségvetési támogatások teljesítése 67%-a a 2006. évi teljesítésnek. Ennek oka, hogy a KTKT igényelte az utolsó 4 hónapra jutó közoktatási normatívákat az átkerült 5 intézmény vonatkozásában, ám többletnormatíva jelent meg a művészetoktatás tekintetében.
Az önkormányzat a költségvetési év során ÖNHIKI támogatást vett igénybe 45 471 ezer Ft összegben. 
Jelentős bevételt nyertünk a létszámcsökkentési pályázattal, illetve a helyi szervezési intézkedésekhez kapcsolódó többletkiadásokat is támogatta az állam.
Az Európai Oktatási, Audiovizuális és Kulturális Ügynöksége támogatásban részesítette, amelyből az önkormányzatot megillető összeg 2006 és 2007 évi összege forintban kifejezve 2 124 e Ft. A Bem József Általános Iskola 1/2004/ROP2.3 támogatása a következő pontban kerül bemutatásra.

3.
Kiadások alakulása

A 2007. évi költségvetési módosított működési kiadási előirányzat főösszege tartalékokkal együtt 2 795 464 ezer Ft, felhalmozási oldalon pedig 618 906 ezer Ft. A működési kiadások 62,3%-a a személyi juttatások és azok járulékai. 
A személyi juttatásokhoz kapcsolódó előirányzatok teljesítése az alábbiak szerint alakult:

ezer Ft

	
	Eredeti ei.
	Módosított ei
	Teljesítés

	Személyi juttatások
	1 571 233
	1 328 351
	1 301 966

	Munkaadókat terh. jár.
	485 717
	412 368
	406 298


A módosított előirányzat csökkenését az évközi intézményátadások okozták, a teljesítés a kifeszített költségvetési tervezés következtében alig marad el a módosított előirányzat mértékétől. 

A dologi és egyéb folyó kiadások teljesítésénél is visszafogottság tapasztalható, a feladatellátáshoz szükséges eszközök beszerzésére és szolgáltatások megvásárlására éves szinten 542 005 ezer Ft teljesült a kiadások között.
Az ellátottak pénzbeli juttatásai jogcím módosított előirányzata és teljesítése 3.888 e Ft, amely tartalmazza az alsó- és középfokú oktatási intézmények szociális rászorultság szempontjai alapján folyósítható támogatásait, a tanulók normatív tankönyvtámogatását és abból a tanulóknak kifizetett összegeket; a szakközépiskolások nyári gyakorlatáért fizetett összeget.

A támogatásértékű kiadások módosított előirányzata tartalmazza az előbbiekben bemutatott feladatátadásokkal (oktatási, nevelési és szociális, egészségügyi)) együtt jelentkező normatívákon, OEP finanszírozáson (az ügyelet esetében) valamint saját bevételeken felül jelentkező önkormányzati kiegészítő hozzájárulás összegét. Az előirányzat tartalmazza a Kistérségi Társulás működtetésének támogatását is.

A költségvetés terhére a következő alapítványi támogatások kerültek kifizetésre: a Kiskőrös Városért Alapítvány működésének (440 eFt+300 eFt), a Gospel Sasok Alapítvány (100 eFt), és a Sorsok Alapítvány (20 eFt). 

A beruházások, felújítások között az alábbi jelentős fejlesztések történtek. A városi úthálózat korszerűsítése, felújításához a Bács-Kiskun Megyei Területfejlesztési Tanács korábbi döntéseivel támogatást nyújtott a Pozsonyi utca felületi zárásához (500 eFt), a Hunyadi, Wesselényi, Dobozi, Nádasdi utcák javításához (2 700 ezer Ft), a Víztorony köz, a Bánk, Szondi utcák javításához, felületi zárásához (2 343 ezer Ft), a Bajcsy-Zsilinszky út Árpád és Damjanich u. közötti felújításához (6 000 eFt). 

Tárgyévben zárult a Bethlen G., Kun, Temesvári utcák építése (tárgyévre jutó támogatás: 4 000 e Ft), a Vasútállomás előtti csomópont rekonstrukciója (4 763 eFt), áthúzódó támogatásrész jelentkezik a Kelemen sori külterületi szilárd burkolat kiépítésénél (21 630 e Ft).

A Dél-Alföldi Regionális Fejlesztési Tanács támogatása hozzájárult a központi buszpályaudvar infrastrukturális rekonstrukciójához, az új épület megépítéséhez (20 503 eFt), a Mészáros Lőrinc utca meghatározott szakaszának (3 000), a Rákóczi utca egy részének (4 000 eFt) felújításához

Az „Informatikai kompetenciát fokozó integrált oktatási és közösségi központ létrehozása” projektnek köszönhetően a Bem József Általános Iskola 1/2004/ROP2.3 intézkedés keretében támogatásban részesült, melynek záró részlete (67 073 eFt) 2007-ben teljesült. Ezt egészítette ki 3 110 eFt.tal a BM támogatás összege.

CÉDE támogatással folytatódott a hivatal épületében emeleti mosdójának átalakítása (200 ezer Ft 2007-os támogatásrész) és tárgyévben zárult az előcsarnok valamint az ügyféltájékoztató kialakítása (3 760 ezer Ft lehívott támogatás tárgyévben). Ugyancsak ezen támogatási forma járult hozzá a Délibáb utcai roma lakóházak út és csapadékcsatorna felújításához (501 ezer Ft).

4.
Pénzmaradványok változásának tartalma és okai

Az önkormányzat pénzkészletének év végi záró állománya 86 938 eFt, a költségvetési befizetési kötelezettség miatti módosított pénzmaradvány összege 62 918 eFt, ami számottevő csökkenést mutat az előző évi értékhez képest. 

A csökkenést jelentős mértékben a felhalmozási kiadások áthúzódó kifizetési kötelezettségeinek változása magyarázza. Másrészt a költségvetés főösszegének csökkenése (az intézmények átadásával) is a pénzmaradvány szűkülésének irányába hatott. A kötelezettségek állománya a belföldi szállítók, beruházási szállítók, hitelek, adófizetéssel kapcsolatos tételeket tartalmazza.

5.
Értékpapír- és hitelműveletek alakulása

Az V. számú szennyvíz csatorna hitel törlesztés 14 636 eFt-tal teljesült. 2006. évi szerződés alapján a Közkincs hitelprogram keretében 17 601 Ft összegben történt felhalmozási célú hitelfelvétel.

Az Önkormányzat számlavezető bankjánál 150 000 000 Ft-os folyószámlahitel-kerettel rendelkezik, amelyből az év végén 111 727 eFt került felhasználásra.

Az értékpapírok leltár szerinti állományában változás nem következett be.

6.
A vagyon alakulása

Az önkormányzat 25%-os tulajdoni hányadot meghaladó részesedéssel bír:

Kőrösvíz Kft.
részesedés leltár szerinti értéke: 15 370 000 Ft mértéke 44%

Székhelye: 6200 Kiskőrös, Dózsa Gy u. 43.

Az önkormányzat 50%-os tulajdoni hányadot meghaladó részesedéssel bír:

Kőrös-Busz Szolgáltató Kft f.a.
részesedés leltár szerinti értéke: 1 530 000 Ft mértéke 51%

Székhelye: 6413 Kunfehértó, József A. u. 35.

Az önkormányzat 100%-os tulajdoni hányadú részesedéssel bír:

Kőröskom Kft .
részesedés leltár szerinti értéke: 9 730 000 Ft mértéke 100%

Székhelye: 6200 Kiskőrös, Petőfi u. 108.

A befektetett eszközök állományában is jelentkezik az intézményátadások hatása. A Kistérségi Társulás részére 1 163 millió Ft-os eszközállományt adott át az önkormányzat használatra. 

A járóbeteg szakellátáshoz kapcsolódóan pedig 155 884 383 Ft bruttó (piaci) értékű tárgyi eszköz vagyonkezelésbe adása történt meg. Az eszközök kivezetéskori bruttó értéke 56 384 973 Ft, a kivezetett értékcsökkenés összege 31 967 219 volt. A vagyonkezelésbe adást követően az eszközcsoport mérleg szerinti értékének meghatározásánál 3 390 746 Ft értékcsökkenés került figyelembevételre.

Az immateriális javak tárgyi eszközök állomány az évközi pénzforgalmi növekedésből 
264 558 eFt-tal változott. Aktiválásra került több beruházás is, amely a vagyon szerkezetében további elmozdulást eredményezett.

7.
Az Önkormányzat a helyi önkormányzatokról szóló törvény 92/A. § szerint könyvvizsgálatra kötelezett, a könyvvizsgálói feladatok ellátására a Law on Conto Zrt.-vel kötött szerződést.

Kiskőrös, 2008. április 09.

